楊廉

楊廉（），字方震，號月湖，一號畏軒，江西南昌府豐城縣人，明朝政治人物。成化丁酉解元，丁未進士。嘉靖初年官至南京禮部尚書。

 生平 
父楊崇曾受業於吳與弼門人胡九韶，楊廉幼承家學，以文行著稱。成化十三年（1477年）中式丁酉科江西鄉試第一名。成化二十三年（1487年）丁未科會試第三名，登三甲第二百零二名進士。選翰林院庶吉士，改南京給事中，歷官南京光祿寺少卿。正德間，改太僕寺卿，歷順天府尹。累官南京禮部侍郎，嘉靖初遷禮部尚書。乞休歸。家居二年卒，年七十四。贈太子少保，諡文恪。《明史》有傳。《明史·卷282》：楊廉，字方震，豐城人。父崇，永州知府，受業吳與弼門人胡九韶。廉承家學，早以文行稱。舉成化末年進士，改庶吉士。弘治三年授南京戶科給事中。明年，京師地震，劾用事大臣。五年以災異上六事。一，經筵停罷時，宜日令講官更直待問。二，召用言事遷謫官，不當限臺諫及登極以後。三，治兩浙、三吳水患，停額外織造。四，召林下恬退諸臣。五，刪法司條例。六，災異策免大臣。 末言，遇大政，宜召大臣面議，給事、御史隨入駁正。帝頗納之。吏部尚書王恕被讒，廉請斥讒邪，無為所惑。母喪，服闋，起任刑科。請祀薛瑄，取讀書錄貯國學。明年三月有詔以下旬御經筵。廉言：「故事，經筵一月三舉，苟以月終起以月初罷，則進講有幾？且經筵啟而後日講繼之，今遲一日之經筵，即輟一旬之日講也。」報聞。以父老欲便養，復改南京兵科。中貴李廣死，得廷臣通賄籍。言官劾賄者，帝欲究而中止。廉率同官力爭，竟不納。已，請申明祀典，謂宋儒周、程、張、朱從祀之位，宜居漢、唐諸儒上。闕里廟，當更立木主。大成本樂名，不合諡法。皆不果行。遷南京光祿少卿。正德初，就改太僕，歷順天府尹。時京軍數出，車費動數千金，廉請大興遞運所餘銀供之。奏免夏稅萬五千石，慮州縣巧取民財，置歲辦簿，吏無能為奸。乾清宮災，極陳時政缺失，疏留中。明年擢南京禮部右侍郎。上疏諫南巡，不報。帝駐南京，命百官戎服朝見。廉不可，乞用常儀，更請謁見太廟，俱報許。世宗即位，就遷尚書。廉與羅欽順善，為居敬窮理之學，文必根六經，自禮樂、錢穀至星曆、算數，具識其本末。學者稱月湖先生。嘗以帝王之道莫切於大學，自為給事即上言，進講宜先大學衍義，至是首進大學衍義節略。帝優詔答之。疏論大禮，引程頤、朱熹言為證，且言：「今異議者率祖歐陽修。然修於考之一字，雖欲加之於濮王，未忍絕之於仁宗。今乃欲絕之於孝廟，此又修所不忍言者。」報聞。八疏乞休，至嘉靖二年，賜敕、馳驛，給夫廩如制。家居二年卒，年七十四。贈太子少保，諡文恪。

著作
楊廉與羅欽順為善，為居敬窮理之學，學者稱其為月湖先生。著有《伊洛淵源錄新增》、《皇明名臣言行錄》、《月湖集》等。明人傳記資料索引 ,711-712：楊廉（1452－1525）字方震，號月湖，一號畏軒，豐城人。父崇受業於吳與弼門人胡九韶，廉承家學，早以文行稱。擧成化二十三年進士，為給事中，歷南京光祿少卿，正德間累官南京禮部侍郎，嘉靖初遷尚書。卒年七十四，諡文恪。廉與羅欽順善，為居敬窮理之學，文必根六經，自禮樂錢榖至星曆算數，具識其本末，學者稱月湖先生。著有伊洛淵源錄新增、皇明名臣言行錄、月湖集。

家族
曾祖楊德義；祖父楊行素；父楊崇，知府。母劉氏。具慶下。兄廣。弟康、庥。

 延伸阅读 


参考文献

孫存，《南京禮部尚書贈太子少保謚文恪楊公廉行狀》，《國朝獻徵錄》

相關條目
明朝解元列表

Category:成化十三年丁酉科江西鄉試舉人
Category:明朝江西鄉試解元
Category:明朝庶吉士
Category:明朝南京給事中
Category:明朝南京光祿寺少卿
Category:明朝順天府府尹
Category:南京禮部侍郎
Category:南京禮部尚書
Category:明朝追贈太子少保
Category:丰城人
L
Category:諡文恪